Document ID: /fineweb-2-swissfilter-quality_10-filterrobots/filtered/02038.jsonl.gz/255

Nus dal Grischun vivain entamez la natira ed essan colliads profundamain cun noss mund alpin. La natira è era la basa da nossas branschas economicas principalas. Energia idraulica ed auas restantas, turissem persistent e limitaziun da las abitaziuns secundaras, cuntradas natiralas e culturalas intactas, agricultura biologica, protecziun da las Alps dal traffic da transit, salvament dals glatschers ed uschia protecziun dal clima: tut quest è tar nus sin mintga urden dal di.
Era jau lavur per in futur persistent da l’artg alpin. Jau vuless contribuir che las Alps e noss planet restian abitabels per nus ed era per nossa posteritad.
Già mes emprims pass politics en il Puschlav avevan quest intent. Per realisar questa finamira sun jau daventada il 2002 presidenta da la Pro Natura (Svizra), in uffizi per la pli granda part d’onur, ma ordvart pretensius.